Dis 'n leeu… wat blaf? | Maroela Media
'n Argieffoto van 'n Tibettaanse mastiff.
The Telegraph berig die dieretuin het honde as leeus en wolwe voorgedoen, asook rotte in slanghokke gesit in 'n poging om geld te spaar.
"Tydens die skoolvakansie het talle familielede van die ooste van China in die stad Luohe besluit om die afgelope week besoek af te lê aan die dieretuin," het die Telegraph Woensdag berig. "Maar diegene wat gehoop het om die dieretuin se vreesaanjaende diere te aanskou, is teleurgesteld gelaat nadat dié diere met baie makker diere vervang is."
'n Ma het op pad na die People's Park haar kind geleer watter geluide al die diere maak, maar toe hulle daar kom, het die seun aan sy ma gesê die leeu blaf soos 'n hond. Dit was toe inderdaad so. Die dieretuin het 'n Tibettaanse mastiff as 'n Afrika-leeu voordoen. Daar was ook 'n hond in die wolfhokke, terwyl sommige jakkalse as luiperde moes "poseer".
Twee groot rotte is ook in 'n glaskas gevind wat vir slange bedoel was, maar dié reptiele was nêrens te sien nie.
Daar is nog geen amptelike verduideliking vir dié voorvalle nie, maar een van die personeellede by die dieretuin het glo gesê die leeu is weggestuur om te gaan teel. Die hond behoort glo aan 'n werknemer by die dieretuin en is net "tydelik" gebruik tot die leeu terugkeer.
Yu Hua, 'n woordvoerder van die People's Park, het gesê die dieretuin is vir die afgelope paar jaar deur 'n private sakeman bestuur wat dit jaarliks huur vir R 170 264.
Baie dieretuine het oor die afgelope paar jaar finansieel begin swaarkry sedert die regering besluit het dat alle dierevertonings gestop moet word en die parke as nie-winsgewende organisasies bestuur word.
Vinnig geleer by Afrika om skelm te wees. Maar nouja nou dat hulle uitgevang is is daardie hond se dae getel. Vanaand is hy aandete
Hehehe, Chinese Chow..
Dis belaglik! Daai dieretuin moet sommer toegemaak word! Het foto gesien van die leeu "enclosure" dis 'n hok met concrete vloer! Arme diere!!